פרנסואה דגלט

פרנסואה דגלט (; 4 בדצמבר 1932 – 22 בינואר 2014) היה זמר צרפתי שייצג את מונקו באירוויזיון 1960 ובאירוויזיון 1962.

 ביוגרפיה 
בתחילת שנות ה-50 של המאה ה-20 פרש דגלט מבית הספר בו למד, כדי להתמקצע בשירת הקברט בפריז. בשנת 1956 זכה בפרס הגרנד פרי דו דיסק של האקדמיה על שם שארל קרוס. הוא שירת במשך תקופה באלג'יריה, אחת מהקולוניות הצרפתיות מעבר לים. עם חזרתו הכריזה רשות השידור המונגאסקית כי הוא נבחר לייצג את מונקו באירוויזיון 1960, עם השיר "Ce soir-là" ("הלילה ההוא"). דגלט סיים את התחרות, שהתקיימה בלונדון שב, במקום השלישי עם 15 נקודות.ESC History 1960"Ce soir-là" at diggiloo.net

בשנת 1962 שב פעם נוספת לתחרות האירוויזיון תחת דגל מונקו. הוא ביצע את השיר "Dis rien" ("לא אומר כלום") והגיע למקום השני עם 13 נקודות.ESC History 1962"Dis rien" at diggiloo.net דגלט נמנה בין חמשת האמנים (קליף ריצ'רד, קטיה אבשטיין, קיארה סירקוזה וז'ליקו יוקסימוביץ') שהגיעו למקום השני והשלישי, אך לא זכו באירוויזיון.

לאחר האירוויזיון הוציא לאור מספר סינגלים, דוגמת "Le Ciel, le soleil et la mer", "Le printemps", "Minuit, le vent, la nuit" ו-"La libération", שזכו להצלחה מסחרית בצרפת. הוא המשיך לבצע את שיריו באולמות שונים ברחבי אירופה עד יום מותו. דגלט נפטר בגיל 81 ב-22 בינואר 2014.

 קישורים חיצוניים 

 הערות שוליים 

קטגוריה:זמרים צרפתים
קטגוריה:נציגי מונקו באירוויזיון
קטגוריה:משתתפי אירוויזיון 1960
קטגוריה:משתתפי אירוויזיון 1962
קטגוריה:צרפתים שנולדו ב-1932
קטגוריה:צרפתים שנפטרו ב-2014